**Cochabamba** je grad i općina od 630,587 stanovnika u sredini Bolivije u Istoimenom departmanu u kom je administrativni centar.

Karakteristike
--------------

Cochabamba se prostire u plodnoj kotlini koju oplakuje rijeka Rocha, udaljena 354 km jugoistočno od glavnog grada La Paza.

Okružena je satelitskim gradovima; Vinto, Quillacollo, Sipe Sipe, Colcapirhua, Tiquipaya i Sacaba.

Historija
---------

Trg 14 septembar
Prvi španjolski kolonist koji se naselio u tom kraju negdje oko 1540.-1542. bio je *Garci Ruiz de Orellana*, koji je vjerojatno bio član Pizarrove ekspedicije. Nakon njega to su uradili *Pedro de Estrada* i *Gerónimo de Osorio* negdje oko 1565.
Osorio je dobio dozvolu od Vicekraljevstva Peru da osnuje grad, što je učinio 1571. tako je osnovana *Villa de Oropesa* u podnožju brda San Sebastián.
Ni danas se nezna zašto je Sebastián Barba de Padilla ponovno osnovao Villu de Oropesa - 1574.

Kolonijalna represija dovela je do ustanka Indijanaca 1730. koji je smiren uz pomoć crkve.

Od 1782. Cochabamba ima status općine. 
Stanovnici grada su od 1810. uzeli učešće u Borbi za nezavisnost Bolivije, koja je nakon pobjeda i poraza potrajala do 1825.

Departman Cochabamba je službeno osnovan u januaru 1826.

I nakon nezavisnosti Cochabamba je zadržala status poljoprivrednog centra i žitnice Bolivije, pa je postala drugi najveći grad u zemlji, nakon propadanja susjednih rudarskih centara.
Od kraja 19. vijeka pa sve do 1920-ih intenzivno se iskapao kositar, tad su izgrađene brojne vile i uveden je tramvaj.
Nakon Prvog svjetskog rata američke kompanije počele su istraživati naftu, pa je započela i eksploatacija.
Tad je izgrađena najveća rafinerija onog doba Gualberto Villarroel i prva asfaltirana cesta u zemlji od Cochabambe do Santa Cruza de la Sierra.

Nakon masovnog otpuštanja rudara 1980-ih, došlo je do booma sadnje koke u džunglama pored grada.
Od 2008. do danas u gradu djeluje snažan pokret za veću autonomiju.

Današnja Cochabamba je dom Univerziteta San Simón osnovanog 1826. pored tog ima muzej, biblioteku, katedralu i vladinu palaču.

Grad je poznat po jednoj od najvećih skulptura Krista na svijetu koja nadvisuje grad na brdu San Pedro i njegovoj skulpturi u kapeli sv Petra iz koje na Veliki petak 
od 1995. navodno cure krvave suze. To svake godine privlači na hiljade vjernika.

Privreda i transport
--------------------

Cochabamba je grad prehrambene, drvne i naftne industrije.
Pored tog njegova se privreda bazira i na poljoprivredi jer ima blažu klimu nego zapadniji Altiplano, pa se uzgaja; žito, krumpir, kava, šećerna trska, kakaovac, duhan i voće

Cestama N°25, N°4 i N°7 i željezničkim prugama povezana je sa ostalim gradovima u zemlji i susjednim državama u slivu Amazone.
Grad ima i *Internacionalni aerodrom Jorge Wilsterman* (IATA: **CBB**, ICAO: **SLCB**).

Izvori
------

1. 1 2 3 4 5 6  „*Cochabamba in Cercado (Cochabamba) (Cochabamba)*" (engleski). City population. Pristupljeno 18.09.2023.
2. 1 2 3 4  „*Santa Cruz Bolivia*" (engleski). Encyclopædia Britannica. Pristupljeno 18.09.2023.
3. 1 2 3 4 5 6 7  „*La Historia de Cochabamba Bolivia*" (španjolski). BoliviaBella. Pristupljeno 18.09.2023.
4. ↑  „*Jorge Wilsterman International Airport*" (engleski). Skybrary. Pristupljeno 18.09.2023.

Vanjske veze
------------

***Cochabamba*** na Wikimedijinoj ostavi

* *Gobierno Autónomo Municipal de Cochabamba* (službene stranice) ()